**Správa *cirkevno-zborového dozorcu Slovenského evanjelického a.v. cirkevného zboru v Prahe za rok 2021 predkladaná na výročnom zborovom konvente dňa 6.3.2022***

Bratia a sestry v Kristu,

správu zborového dozorcu som písal v dobe keď sa svet dozvedel o invázii ruských vojsk na územie Ukrajiny. Ťažko som hľadal sústredenie , ale o to viac som si uvedomoval ako je Pán Boh nad nami milostivý, že nám i po miluný rok doprial v mieri nažívať a v pokoji, pri dobrej vôli konať prácu v prospech Jeho diela a k Jeho sláve.

***Žalm 143:8***

*Včas ráno mi daj pocítiť, že si sa zmiloval nado mnou,lebo sa spolieham na Teba.*

*Ukáž mi cestu, po ktorej mám kráčať, veď svoju dušu dvíham ku Tebe.*

Týmto konventu predkladám správu dozorcu zboru za uplynulý rok 2021:

**Cirkevno-zborové presbyterstvo**

Podľa štatútu má mať cirkevno-zborové presbyterstvo 11 členov. Zatiaľ však nemáme zvoleného kurátora/správcu zborového majetku a tak v minulom období presbyterstvo zasadalo v neúplnom počte 10 členov. Stretávali sme sa pravidelne prvý alebo druhý pondelok v mesiaci, okrem prázdninových mesiacov. V októbri sa konalo naviac mimoriadne presbyterstvo, ktoré zvolalo volebný a mimoriadny konvent.

**Hlavné body rokovania presbyterstva**

Na svojich stretnutiach presbyterstvo najčastejšie preberalo otázky financovania chodu církevného zboru, priebežne kontrolovalo plnenie hospodárskych úloh, zaisťovalo organizáciu zborových podujatí a riešilo prevádzkové záležitosti tak, ako nám ich život v zbore prinášal.

Začiatkom roka (2021) vyvstala potreba zmeny ubytovania rodiny br.farára. Brat farár sa zo zdravotných dôvodov rozhodol presťahovať zo zborového bytu na Čajkovského 2 a sám si našiel byt v Hodkovičkách, ktorý lepšie vyhovuje potrebám jeho rodiny. Táto zmena prebehla v súlade s vokátorom a zbor na seba prevzal úhradu nájmu novoprenajatého farárskeho bytu. Súčasne sa tým uvolnil byt Čajkovského 2 ktorý sme zrekonštruovali a obratom komerčne prenajali.

K 1.11.2021 končilo 10-ročné volebné obdobie brata zborového farára. Presbyterstvo sa jednomyseľne a svorne vyslovilo pre znovu zvolenie Mgr. Mariána Čopa za zborového farára Slovenského avajelického a.v. cirkevného zboru a následne ho požiadalo o prijatie kandidatúry. Sme radi, že brat farár kandidatúru prijal. Mimoriadny a volebný konvent konaný 10.10.2021 jednomyseľnou voľbou potvrdil br. Mg.Mariána Čopa za zborového farára Slovenkého evanjelického a.v. církevného zboru v Prahe na ďalšie 10-ročné volebné obdobie.

Ku koncu minulého roka presbyterstvo prijalo zámer rozšíriť aktivity zboru a SB i mimo centrum Prahy a mimo náš kostol. Uvažujeme o lokalitách (Barnadov, Bohnice, Jižní Město)

**Riešené hospodárske úlohy**

V roku 2021 sme mali naplánovaných viacero hospodárskych úloh.

Vybudovanie priestoru pre rodičov s deťmi a skladu kníh v klenbách v zadnej časti kostola sme pre zamietavý postoj pamiakárov odložili na neurčito. Máme však architektom vypracovanú vyzualizáciu projektu a počítame s ďalšími jednaniami s pamiatkármi kde sa budeme snažiť dôjsť k riešeniu ktoré bude pre pamiátkárov vyhovujúce a bude uspokojovať i potreby aktívneho zborového života.

Plánovaná revízia elekto rozvodov lustrov bude súčasťou celkovej revízie elektroinštalácie v kostole preto sme túto úlohu presunuli na rok 2022.

Najvýznamnejšou hospodárskou úlohou minulého roka bolo čistenie a ladenie chrámového organu. To previedla firma Schucke ktorá je i výrobcom nášho nástroja. Tohoto roku máme naplánovanú druhú etapu prác, kedy bude organ doplnený o tri chýbajúce registre. Až toto zrealizujeme, bude to pekný narodeninový darček k 75.výročiu založenia nášho zboru.

Po dlhých rokoch a mnohých diskusiách v presbyterstvu sa nám nakoniec podarilo elegantne vyriešiť i zriadenie kancelárie farského úradu. Využili sme príležitosť a prenajali uvoľnený bytový priestor priamo susediaci s našou zborovou miestnosťou. Získali sme tak, zdá sa, ideálne zázemie farského úradu.

Miesto celkovej prestavby sakristie na farský úrad sme preto uskutočnili iba výmenu elektrického kúrenia. To previedol na svoje náklady a viac menej brigádnicky brat Vladimír Rybár.

Brat Andrej Szeredi tiež na svoje náklady zaistil inštalovanie hasiacich prístrojov v kostole a v zborovej miestnosti.

Ďalšou takou skoro partizánskou ale rozhodne peknou a prínosnou brigádnickou aktivitou v našom zbore bolo čalúnenie stoličiek vedené sestrou Martou Vrškovou, ktorá sama, z vlastnej iniciatívy a na vlastné náklady zorganizovala členov zboru, aby spoločne v priebehu niekoľkých odpoludní a večerov prečalúnili stoličky v kostole a v zborovej miestnosti. Myslím, že výsledok je veľmi zdarilý. Do tejto akcie sa zapojilo viacero členov zboru menovite : Vladko Ivičiak, Hodíkovci, Junekovci, Čopovci, Lucia Barčíková, Elena Lacinová, Janka Gregerová, Oli Jánošíková, Peťka Jánošíková, Janko Štetka, Janka Haluková, Silvia Žiaková, Matej Ruščák, Darinka Tomková, Rasťo Uhrin, Darinka Lukáčová, Janko Boháčik

Ďakujem Vám všetkým!

Z hospodárskych úloh ďalej spomeniem maľovanie a úpravy v byte Čajkovského 2, opravu strechy kostola po víchrici a zaistenie strechy a fasády kostola proti holubom (nainštalovanie bodliakov).

Nakúpili sme techniku na on-line prenos SB a kúpili sme naslúchacie prístroje pre horšie počujúcich členov zboru ktorý navštevujú SB.

**Nákup nehnuteľného majetku**

Predchádzajúci výročný konvent osúhlasil zámer nákupu ďalšej nehnuteľnosti pomocou bankového úveru v objeme 4,5 mil Kč. Táto nehnuteľnosť bude určená na prenájom a svojím výnosom bude postupne splácať poskytnutý bankový úver. Po splatení úveru bude výnos z nehnuteľnosti tvoriť pre zbor ďalší dlhodobý pasívny tok príjmu.

V priebehu minulého roka sme hľadali zpôsoby ako tento zámer uskutočniť a v presbyterstve sme prišli k záveru, že než kupovať byt v Prahe, bude pre zbor výhodnejšie kúpiť a prenajímať menší bytový dom v Ústí nad Labem, kde sú ceny nehnuteľností proti pražským cenám niekoľkonásobne nižšie.

Presbyterstvo sa preto rozhodlo požiadať zborový konent o odsúhasenie možnosti navýšenia objemu bankového úveru na 10mil.Kč. Mimoriadny konvent túto žiadosť svojím rozhodnutím odobril.

Začali sme intenzívne hľadať vhodnú nehnuteľnosť. Časť presbyterstva sa osobne zúčastnila prehliadok niekoľkých vytipovaných nehnuteľností nielen v Ústí nad Labem ale i v Děčíně a nakoniec sme sa dohodli, že pôjdeme do projektu bytového domu Hrbovická 150/69 v Ústí nad Labem. Jedná sa o 4-podlažný bytový dom s 8-mi bytmi s možnosťou dostavby 9.bytu. Kupná cena je 8.800.000,- Kč. Predpokladaný výnos z prenájmu je na úrovni 70tis.Kč/mes. V súčasnosti máme s majiteľom DB podpísanú rezervačnú zmluvu a jednáme s ČSOB o poskytnutí úveru. Sme v štádiu, keď je úver schválený a čakáme už len na vypracovanie úverovej zmluvy a úverovej dokumentácie, čo je otázka budúceho týždňa.

*Ak Pán Boh dá a projekt sa naštartuje, bude prvoradou a určite najdôležitejšou hospodárskou úlohou roku 2022 čo najrýchlejšie zprevádzkovanie a rozbenutie prenájmu bytov v tomto dome.*

**Stav výberu cirkevného príspevku**

V presbyterstve sme sa zamýšľali a vzájomne dikutovali o systéme výberu církevného príspevku/církevnej dani. Nakoneic sme dospeli k záveru, že zborovému konventu odporučíme navýšenie církevnej dane. Výročný konvent posunutý z dôvodu pandemickej situácie na 6.6.2021 toto doporučenie prijal a rozhodol, že od 1.1.2022 sa církevný príspevok upravuje na 2.000,- Kč/rok pre dospelého člena zboru a na 1.000,- Kč/rok pre študentov, seniorov a matky na MD. Príspevok 200,-Kč/rok za deti je dobrovoľný.

Počet platiacich členov pomaly rastie a stúpa i celkový objem vybranej cirkevnej dane. Všetkým členom, ktorí cítia odpovedný k potrebám zboru a riadne si plnia i túto povinnosť, patrí vďaka.

**Zbierky**

V roku 2021 nebola vyhlásená žiadne celozborová zbierka.

Náš zbor je ale už niekoľko rokov pravidelným donátorom projektu „Deti Afriky“ a aj v minulom roku zaslal čiastku 22.700,-Kč na podporu učiteľov v rámci tohoto projektu.

**Činnosť zborového dozorcu**

Ako zborový dozorca sa pravidelne zúčastňujem zasadaní Cirkevnej rady. Pôsobím ako predseda Investičnej komisie ECAV v ČR.

V priebehu roka som uskutočnil vizitáciu na stretnutí zborovej mládeže, výuke konfirmandov i detskej besiedke.

Slovenský zbor zastupujem na jednaniach SVJ, v ktorých náš zbor vlastní bytové jednotky.

Viedol som jednania s bankami a staral som sa o prenájom zborových bytov.

**Záver**

Rok 2021 bol dobrý.

Pán Boh nás požehnal. Doprial nám v mieri nažívať a v pokoji, pri dobrej vôli svorne konať našu prácu. Zbor rástol.

Pane, spoločne Ti za toto dobrodenie ďakujeme ! Buď Boju chvála!

Brat farár, ďakujemTi za spoluprácu v minulom roku, myslím, že sa vzájomne doplňujeme a snáď je aj vidieť, že je to k prospechu celého zboru.

Sestra farárka Janka Gregerová, br. jáhen Ondrej Kotsh, sestra kantorka Michelle Hradecká, br. kantor Vladimír Kopáčik, sestra Denisa Čopová, Lukáš Hrivniak, Marián Čpo ml. vám ďakujem za obetavosť s akou prispievate k zborovému životu a s akou každý týždeň pripravujete služby Božie.

Bratia a sestry presbyteri, ďakujem Vám za vaše návrhy, podnety a pripomienky, ktorými vediete a smerujete nášho zbor.

Janka Haluková, ďakujem Ti za Tvoju obetavú prácu pre naše spoločenstvo. Všetci Ti prajeme odvahu a silu a modlíme sa za Tvoje uzdravenie.

Ďakujem všetkým vám, ktorým leží naše spoločenstvo na srdci a ktorý nejakým dielom do tohoto spoločenstva prispievate.

***ES 260***

*Bože veľký, milostivý, mocnou rukou svoj ľud chráň!*

*Posväť slová, posväť činy, rozkvet cirkvi požehnaj!*

*Daj nám múdrosť, odvahu daj vyznať i dnes, že si Pán,*

*vyznať i dnes, že si Pán!*

Prahe 3.3.2022

 Ing.Štefan Ryba – zborový dozorca